
AL MUNICIPIULUI FOCŞANI

HOTĂRÂRE 
        Privind, transformarea  în statul de funcţii al Teatrului Municipal Focşani a cinci

                     posturi, în vederea promovării persoanelor încadrate pe aceste posturi care

                     îndeplinesc condiţiile de promovare    

        Consiliul Local al Municipiului Focşani, judeţul Vrancea, întrunit în şedinţa ordinară;

       - analizând  Proiectul de hotărâre iniţiat de domnul Primar al Municipiului Focşani, raportul Direcţiei resurse umane şi coordonare unităţi subordonate înregistrat la nr. 15445/19.03.2015 prin care se propune transformarea în statul de funcţii al Teatrului Municipal Focşani a cinci posturi, în vederea promovării persoanelor încadrate pe aceste posturi care îndeplinesc condiţiile de promovare şi văzând avizul favorabil al comisiei de buget şi administraţie publică; 
- văzând adresa nr. 99/16.03.2015 a Teatrului Municipal Focşani;

- în conformitate cu prevederile art. 26, alin. (1), (2), (3), (4), (5) şi (6) din Legea – cadru nr. 284/2010  privind salarizarea unitară a personalului plătit din fonduri publice, cu modificările şi completările ulterioare şi Hotărârii Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare;
- în temeiul prevederilor Ordonanţei de Urgenţă a Guvernului nr. 83 /2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, cu modificările şi completările ulterioare;


- în baza art. 36  alin.(2) lit. „a” şi  alin. (3) lit.”b” şi în temeiul art. 45 alin. (1)  din Legea nr. 215/2001  privind  administraţia publica locala, republicată în anul 2007, cu modificările şi completările ulterioare;  

HOTĂRĂŞTE:
Art. 1. Transformarea în statul de funcţii al Teatrului Municipal Focsani a  cinci posturi, în vederea promovării  persoanelor încadrate pe aceste posturi care îndeplinesc condiţiile de promovare, după cum urmează:

 - transformarea a două posturi de actor gradul I, studii superioare din cadrul Compartimentului artistic, în posturi de actor gradul I A, studii superioare;
 - transformarea postului de referent de specialitate gradul II, studii superioare din cadrul Compartimentului financiar, contabilitate, personal, în post de referent de specialitate gradul I, studii superioare;

 -  transformarea postului de inspector de specialitate gradul II, studii superioare din cadrul Compartimentului financiar, contabilitate, personal, în post de inspector de specialitate gradul I, studii superioare;
 -  transformarea postului de economist gradul I, studii superioare din cadrul Compartimentului financiar, contabilitate, personal, în post de economist gradul I A, studii superioare.
Art. 2. Anexa nr. 2 la Hotărârea Consiliului Local al Municipiului Focsani nr. 206/05.08.2010 privind aprobarea organigramei, statului de funcţii şi numărului de personal pentru Teatrul Municipal Focsani, cu modificările şi completările ulterioare, se modifică corespunzător.  
Art. 3.   Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului Municipiului Focşani, care va asigura executarea acesteia  prin Serviciul administraţie publică locală, agricultură, cadastru, Direcţia resurse umane şi coordonare unităţi subordonate, Direcţia economică şi Teatrul Municipal Focşani.

      PREŞEDINTE  DE  ŞEDINŢĂ,

              Balaban Elena Luminiţa  
                                                                                          Contrasemnează,
                                                                    SECRETARUL MUNICIPIULUI 

                                                                                    FOCŞANI                                                                   
                                                                           Corhană Eduard Marian

Municipiul Focsani, 26 martie 2015                 

